laion/Wikipedia-Exotic huggingface dataset:
אדלווייס

אדלווייס (אֶדֶלְוַיְס, מגרמנית Edelweiß; שם מדעי: Leontopodium alpinum), המכונה בעברית גם לבנבן, הוא פרח ממשפחת המורכבים, ואחד מהמאפיינים הידועים ביותר של הצמחייה בהרי האלפים שבדרום מרכזה של אירופה. מקור שמו של האדלווייס בשפה הגרמנית: 'אדל' (אציל) + 'וייס' (לבן). השם המדעי Leontopodium נגזר מן השפה היוונית: leon (אריה), podion (רגל) ופירושו "כף רגלו של האריה". האקדמיה ללשון העברית בחרה לקרוא לאדלווייס בשם "לבנבן" בשל צבעו הלבן הייחודי. עלי הכותרת שלו לבנים ובעלי שערות קטנות כמין צמר. במרכז 5–6 פרחים קטנים בצבע צהוב שגודלם כ-5 מ"מ. גודל הפרחים נע בממוצע בין 3–20 ס"מ ויכול להגיע לגודל של 40 ס"מ. פורח בחודשים יולי עד ספטמבר. תפוצתו של הצמח אינה אחידה, והוא מעדיף שטחי סלעי גיר בגובה 2,000–2,900 מטר. הצמח משמש כתרופה למחלות בטן ולמחלות נשימה ברפואה העממית. השערות הזעירות והצפופות מסייעות לו לשרוד ולהסתגל לקור העז וליובש שבאזורי הגידול שלו, וכן מגִנות עליו מפני קרינת ה-UV שמאפיינת אזורים גבוהים אלה. צמח הלבנבן נחשב כצמח מוגן במדינות רבות, כגון: מונגוליה, בולגריה, קרואטיה, שווייץ (הפרח הלאומי), צרפת, נורווגיה, איטליה, מלזיה, קמרון, אינדונזיה, גרמניה, ספרד, פולין, סלובקיה, סלובניה, אוסטריה ורומניה. כיום הוא גדל בגינות נוי. הצמחים חיים לזמן קצר וניתן לגדל אותם מזרעים. האדלווייס מהווה סמל תרבותי בעולם כולו בשל שמו, מראו ואזור התפוצה הייחודיים שלו. תמונה של הפרח מופיעה על המטבע האוסטרי של שני סנט. הפרח מהווה סמל של ארגון התיירות הלאומי השווייצרי. הפרח מופיע על שטר של 50 לאו רומני. שם מותג של בירה אוסטרית - בירת אדלווייס. הלבנבן הוא הפרח הלאומי הרשמי של אוסטריה ולא רשמי של שווייץ. אדלווייס אייר - חברת תעופה בינלאומית שבסיסה בשווייץ, נקראת על שם הפרח, המופיע גם על הלוגו שלה. השיר "אדלווייס", נכתב על ידי אוסקר המרשטיין ב-1959 למחזמר "צלילי המוסיקה". הפרח הופיע על תג של חיילים אלפינים בצבא האימפריה האוסטרו-הונגרית טרם מלחמת העולם הראשונה, וגם כיום הוא משמש כסמל של יחידות האלפיניסטים בצבא גרמניה. הפרח הופיע על התג של הפיראטים של אדלווייס - תנועת נוער גרמנית אנטי-נאצית בזמן שילטון היטלר. רקום על דש ה"ברדזון" שהוא הלבוש המסורתי של הארמילי, רועי הפרות השווייצרים. הפרח הוא נושאו של השיר "היה זהו אדלווייס" מאת הרמס ניל משנת 1939. אדלווייס, באתר NCBI (באנגלית) אדלווייס, באתר האנציקלופדיה של החיים (באנגלית) אדלווייס, באתר Tropicos (באנגלית) אדלווייס, באתר GBIF (באנגלית) אדלווייס, באתר The Plant List (באנגלית) אדלווייס, באתר IPNI (באנגלית) Mineo, Baldassare (1999). Rock garden plants: a color encyclopedia. Portland, Or.: Timber Press. pp. 150 McVicar, Jekka. Seeds: The Ultimate Guide to Growing Successfully from Seed. The Lyons Press. pp. 22
איריס מור

איריס מור (1952 - 8 באוגוסט 2017) הייתה עיתונאית ישראלית. שימשה בתפקידי עריכה בעיתונות הישראלית, ביניהם, למשך 14 שנה, עורכת מוסף התרבות והפנאי של הארץ, גלריה. מ-2008 ועד 2012 הייתה עורכת ראשית של הוצאת הספרים "כתר". משנת 2012 עד מותה כיהנה כראש אגף התרבות של עיריית תל אביב. מור נולדה וגדלה בתל אביב. בילדותה הופיעה בתיאטרון פלפלון ירוק, בין השאר בהצגה ״גילגי״. למדה בהקליר ובתיכון חדש. בנעוריה הייתה בין מקימי עיתון הנוער "נעשוש" וחברת גרעין שלום לכרם שלום. אחרי הצבא החלה לעבוד בעיתון "הארץ", תחילה ככתבנית וכמגיהה ובהמשך בתפקידי עריכה שונים. היא קיבלה תואר ראשון בפילוסופיה מאוניברסיטת תל אביב בשנת 1976. ב-1980 נסעה לאוניברסיטת יורק שבטורונטו, קנדה שם השלימה לימודי תואר שני בפילוסופיה של הקולנוע בשנת 1983. פרסמה שירים בעיתון "הארץ", במוסף "פרוזה" ובמוספי ספרות שונים. עם חזרתה לישראל ב-1983 הייתה סגנית עורך המוסף השבועי של "על המשמר" שערך רוביק רוזנטל. ב-1984 מונתה לסגנית עורך המקומון "העיר" שערך יואל אסתרון, ועבדה בתפקיד זה עד 1988. ב-1985 ראה אור רומן שכתבה - "אנשי העולם". מונתה לעורכת התרבות בעיתון "חדשות", והקימה בעיתון את המגזינים היומיים "שנות התשעים" שהיו עד לסגירת העיתון בנובמבר 1993. ב-1994 חזרה לעיתון "הארץ" כשחנוך מרמרי היה העורך הראשי כעורכת "גלריה". היא מילאה את התפקיד עד יוני 2008 עם כניסתו של דב אלפון לתפקיד העורך הראשי. בתקופתה גדל המדור והפך למגזין יומי שראה אור 6 ימים בשבוע והכיל כ-96 עמודים שבועיים. בנוסף, ערכה את מגזיני החג של העיתון - "הסיפורים החמים" שבהם פורסמו מאמרים מתורגמים ממיטב עיתוני העולם. בסוף 2008 מונתה לעורכת הראשית של הוצאת הספרים כתר. ב-8 באוגוסט 2017 נפטרה בביתה, כשהיא בת 65, לאחר מאבק ממושך במחלת הסרטן. נטמנה בבית העלמין בקיבוץ גבעת ברנר. היא הותירה אחריה בעל, הסופר נועם זיו, ושני ילדים. שאלה תשובה עם איריס מור, הארץ Online אילן ליאור, איריס מור תנהל את אגף התרבות בת"א, באתר הארץ, 17 באפריל 2012 רוני אפרת‏, עמוס עוז: "עזיבתה של איריס מור את כתר שוברת את ליבי", באתר וואלה, 18 באפריל 2012 איתי שטרן, מתה העיתונאית איריס מור, שהיתה עורכת "גלריה" 14 שנה, באתר הארץ, 8 באוגוסט 2017 הלכה לעולמה העיתונאית ומנהלת אגף התרבות בעיריית תל אביב איריס מור, באתר TLV.AM נרי לבנה, החלטתי למות, קחו 5 דקות להיפרד. כשהעיתונאית הבכירה חלתה בסרטן, באתר הארץ, 20 בנובמבר 2019 ענת קם‏, איריס מור מונתה לעורכת הראשית של הוצאת כתר, באתר וואלה, 9 בנובמבר 2008
גרי מור

רוברט ויליאם גרי מור (באנגלית: Robert William Gary Moore; ‏4 באפריל 1952 – 6 בפברואר 2011) היה זמר וגיטריסט צפון-אירי. מור החל את הקריירה שלו בשנות ה-60, וניגן עם אמנים ולהקות שונים, בהם גרג לייק, Thin Lizzy, Colosseum II. מור נולד בבלפסט שבצפון אירלנד. בגיל 8 קיבל גיטרה אקוסטית חבולה, ובגיל 14 קיבל גיטרה תקינה, שהייתה גיטרה ימנית, עליה הוא למד לנגן כרגיל על אף היותו שמאלי. מור הושפע בראשית דרכו מאלביס פרסלי והביטלס. מאוחר יותר כשראה את ג'ימי הנדריקס ו-John Mayall & the Bluesbreakers מופיעים בבלפסט, עיר הולדתו, סגנונו התפתח לבלוז רוק, שהפך לסגנון המרכזי והדומננטי במוזיקה שיצר. מור הושפע רבות מפיטר גרין (פליטווד מק), שהיה המנטור שלו כשהופיע בדבלין. ב-1995 הוציא מור את האלבום "Blues for Greeny" כמחווה לפיטר גרין, האלבום היה מורכב כולו מיצירות של פיטר גרין. באלבום זה ניגן מור על גיטרתו של גרין, 1959 Les Paul standard, אותה השאיל למור אחרי שפרש מפליטווד מק. בסופו של דבר מור רכש את הגיטרה לבקשתו של גרין. בשנת 1969 הצטרף מור ללהקת Skid Row, להקת בלוז רוק אירית, בתקופה זו רכש את המוניטין שלו בתעשיית המוזיקה, ויצר את קשריו עם פיל לינוט. בשנת 1973 פתח את קריירת הסולו שלו עם האלבום "Grinding Stone", עם להקתו, Gary Moore Band. ב-1978 יצר עם פיל לינוט את "Parisienne Walkways" שנכנס לרשימת ה-Top 10 של ה-‏UK Singles Chart באפריל 1979, ואת האלבום Black Rose: A Rock Legend (אנ') של Thin Lizzy. ב-1987 השתתף בהקלטות לתקליט הצדקה "Let It Be", גרסת כיסוי לשירם של הביטלס. כל ההכנסות מהתקליט נתרמו לצדקה בעקבות אסון MS Herald of Free Enterprise. ב-1993 נכללו שיריו של מור "Run To Your Mama" ו-"Dark Side of the Moog" באלבום Rock Classics Vol. 1. ב-1994 שיתף פעולה עם ג'ק ברוס וג'ינג'ר בייקר במיזם BBM (Bruce-Baker-Moore). אחרי סדרה של הקלטות רוק, הוציא את האלבום "Still Got the Blues", בו הוא חזר לסגנון הבלוז. האלבום נחל הצלחה רבה. מור המשיך עם הבלוז עד 1997, בשנה זו הוציא את "Dark Days in Paradise" שהתאפיין במקצבי דאנס. ב-2001 מור הוציא את "Back to the Blues", בו הוא חוזר לסגנון הבלוז. לאחר מכן הוציא את "Power of the Blues"‏ (2004), "Old New Ballads Blues"‏ (2006), "Close As You Get"‏ (2007) ו-"Bad For You Baby"‏ (2008). בשנת 2011, מור נפטר בשנתו מדום לב, במהלך חופשה בספרד. מדיה וקבצים בנושא גרי מור בוויקישיתוף אתר האינטרנט הרשמי של גרי מור גרי מור, ברשת החברתית פייסבוק גרי מור, ברשת החברתית אקס (טוויטר) גרי מור, במסד הנתונים הקולנועיים IMDb (באנגלית) גרי מור, באתר אפל מיוזיק (באנגלית) גרי מור, באתר ספוטיפיי גרי מור, באתר Last.fm (באנגלית) גרי מור, באתר AllMusic (באנגלית) גרי מור, באתר MusicBrainz (באנגלית) גרי מור, אמן באתר Encyclopedia Metallum (באנגלית) גרי מור, באתר Discogs (באנגלית) גרי מור, באתר Songkick (באנגלית) גרי מור, באתר Genius גרי מור, באתר SecondHandSongs גרי מור, באתר MOOMA (בארכיון האינטרנט) גרי מור, באתר בילבורד (באנגלית) מידע על מותו אור ברנע, "לא נראה עוד נגינה כמו של גארי מור", באתר ynet, 7 בפברואר 2011 גרי מור, באתר "Find a Grave" (באנגלית) Maverick-music.com‏, The Peter Green Les Paul The Official Charts Let It Be (Ferry Aid song)‎, ויקיפדיה האנגלית
משחק שיתופי

בתורת המשחקים, משחק שיתופי הוא משחק שבו כל השחקנים מסוגלים לתקשר ביניהם ולהגיע להחלטות משותפות ולהסכמים הניתנים לאכיפה. בתורת המשחקים נהוגה חלוקה למשחקים שיתופיים ללא תשלומי צד ולמשחקים שיתופיים עם תשלומי צד. משחק שיתופי ללא תשלומי צד הוא רביעייה סדורה ( ( I , C ) , ( Ω , F ) , V , ≤ ) {\displaystyle \left((I,{\mathcal {C}}),(\Omega ,{\mathcal {F}}),V,\leq \right)} כך ש: א. ( I , C ) {\displaystyle (I,{\mathcal {C}})} הוא מרחב השחקנים המורכב מקבוצה I {\displaystyle I} לא ריקה של שחקנים וסיגמה-אלגברה C {\displaystyle {\mathcal {C}}} עליה. אברי C {\displaystyle {\mathcal {C}}} נקראים קואליציות. ב. ( Ω , F ) {\displaystyle (\Omega ,{\mathcal {F}})} הוא מרחב התוצאות המורכב מקבוצה לא ריקה Ω {\displaystyle \Omega } של תוצאות ו- F {\displaystyle {\mathcal {F}}} היא סיגמה-אלגברה עליה. ג. פונקציית בחירה, V : C → F {\displaystyle V:{\mathcal {C}}\rightarrow {\mathcal {F}}} ומקיימת V ( ∅ ) = ∅ {\displaystyle V(\emptyset )=\emptyset } ומתאימה לכל קואליציה S ∈ C {\displaystyle S\in {\mathcal {C}}} קבוצה V ( S ) ∈ F {\displaystyle V(S)\in {\mathcal {F}}} כך שחברי הקואליציה S {\displaystyle S} יכולים לבחור אך ורק תוצאות ω ∈ V ( S ) {\displaystyle \omega \in V(S)} . ד. יחס העדפה ≤: I →   2 ( C × C ) {\displaystyle \leq :I\rightarrow \ 2^{\left(C\times {\mathcal {C}}\right)}} המתאים לכל שחקן i ∈ I {\displaystyle i\in I} יחס שלם רפלקסיבי טרנזיטיבי ומדיד ≤ ( i ) ⊂ C × C {\displaystyle \leq (i)\subset {\mathcal {C}}\times {\mathcal {C}}} , כאשר C × C {\displaystyle {\mathcal {C}}\times {\mathcal {C}}} מסמן את סיגמת-אלגברה המכפלה. נוהגים לסמן ≤ ( i ) = ≤ i {\displaystyle \leq (i)=\leq _{i}} . משחק שיתופי עם תשלומי צד זו שלשה סדורה ( I , C , v ) {\displaystyle \left(I,{\mathcal {C}},v\right)} כך ש: א. I {\displaystyle I} היא קבוצה לא ריקה של שחקנים. ב. C {\displaystyle {\mathcal {C}}} היא סיגמה-אלגברה על I {\displaystyle I} . אבריה נקראים "קואליציות". ג. v : C → R {\displaystyle v:{\mathcal {C}}\rightarrow {\mathcal {R}}} היא פונקציית התשלום המתאימה לכל קואליציה S ∈ C {\displaystyle S\in {\mathcal {C}}} שווי v ( S ) ∈ R {\displaystyle v(S)\in {\mathcal {R}}} כאשר R {\displaystyle {\mathcal {R}}} הוא חוג סדור, ומקיימת v ( ∅ ) = 0 {\displaystyle v(\emptyset )=0} . נהוג לחשוב על פונקציית התשלום כפונקציה המתאימה לכל קואליציה את התשלום אותו יכולים חבריה להבטיח לעצמם כקבוצה על ידי שיתוף פעולה ביניהם. תשלומי הצד שבשם המשחק בא לציין את העובדה שכל קואליציה יכולה לחלק את הרווח שלה כרצונה. לא תמיד זה כך, בהתאם לסוג הרווח. גישה זו שונה מאוד מזו של משחקים סכום אפס, למשל. במקום שיהיה תיאור מפורט של המשחק והשתלשלותו, מותנה הרווח - 'התועלת' - רק בקואליציה הנוצרת. לרוב, העניין במשחקים שיתופיים מסוג זה הוא בדרך שבה יחלקו כל השחקנים את הרווח ביניהם במקרה שבו הקואליציה כוללת את כל השחקנים. צורת חלוקה זו היא הפתרון של משחק שיתופי שכזה. פותחו סוגים רבים של פתרונות. שניים מהם הם מושג הליבה של משחק שיתופי והערך של משחק שיתופי, שמקרה פרטי שלו (עבור משחק סופי) הוא ערך שפלי. מונחים בתורת המשחקים משחק סדר משחק מיקוח משחק מנורמל מדיה וקבצים בנושא משחק שיתופי בוויקישיתוף
אליצור אלקנה

אליצור "רלף קליין" אלקנה היא קבוצת כדורסל ישראלית מהיישוב אלקנה, שמשחקת בליגה ב' החמישית והאחרונה בחשיבותה בישראל אשר בשיאה שיחקה בליגה הארצית ומעולם לא שיחקה בליגה הראשונה. הקבוצה מארחת באולם הפיס ביישוב אלקנה. למועדון יש מחלקת נוער קטנה ובה 3 קבוצות גיל. הקבוצה הוקמה בשנת 1993 ושיחקה בליגה האחרונה עד שנת 2007, אז החל רלף קליין לאמן את הקבוצה, והעלה אותה מליגה ב' לליגה א' ב-2008. בעונה לאחר מכן המשיך לאמן את הקבוצה עד לימיו האחרונים. בעונת 2004/05 זכתה הקבוצה בגביע האיגוד לליגה ב'. בעונת 2009/10 העפילה הקבוצה לליגה הארצית בפעם הראשונה והיחידה מאז הקמתה והייתה לקבוצה הראשונה מיהודה ושומרון ששיחקה בליגה זו. לאחר ששיחקה עונה אחת בלבד בליגה הארצית, פורסם כי קבוצת הבוגרים תפורק ורק קבוצות הנוער ימשיכו לשחק. לאחר שנתיים ללא קבוצת בוגרים חזרה הקבוצה לשחק והחל מעונת 2013/14 מתמודדת הקבוצה בליגה ב'. לאחר מותו של רלף קליין הוחלט להנציח את זכרו בקבוצת אליצור אלקנה והקבוצה שינתה את שמה ל"אליצור רלף קליין אלקנה" אביב דיאמנט, ‏אליצור רלף קליין אלקנה עלתה לליגה הארצית, באתר ONE‏, 14 באפריל 2010
אגף החקירות והמודיעין

אגף החקירות והמודיעין (בראשי תיבות: אח"ם) של משטרת ישראל היא היחידה האחראית על גילוי, פענוח וסיכול מקרי פשיעה בישראל. בסוף שנות ה-50 של המאה ה-20 הוחלט על הקמת מעבדה לזיהוי פלילי באגף. לצורך כך גויס מאיר קפלן שהקים את היחידה וניהל אותה שנים רבות. עד היום המעבדה נחשבת לבין המובילות בעולם. החלטה ארגונית של מפקדי המשטרה ב-1998 הביאה להקמת אגף המודיעין, בנפרד מאגף החקירות. ב-1 במאי 2005, השר לביטחון פנים בשיתוף עם מפכ"ל המשטרה החליט לאחד מחדש את אגף החקירות והמודיעין. ראש האגף הנוכחי הוא ניצב בועז בלט. חטיבת המודיעין שבאגף היא הגוף המרכזי במשטרה שאחראי לאיסוף מודיעין בתחומי לוחמה בטרור ופלילים, והיא חלק מקהילת המודיעין הישראלית. הוקמה ב-1 בינואר 2008 כיחידת עילית למלחמה בפשע המאורגן ובשחיתות. היחידה הארצית לחקירות הונאה (יאח"ה) מפלג מודיעין מפלג חקירות כוח המשימה של יאח"ה היחידה הארצית לחקירות בינלאומיות (יאחב"ל) - הוקמה ב-1978 כיאח"פ - היחידה הארצית לחקירת פשיעה חמורה. הוקמה בעקבות מסקנות ועדת שימרון ללחימה בפשע המאורגן. זרוע חשיפה מפלג הערכה מפלג איסוף מפלג בילוש זרוע חקירות רישום פלילי פשמ"א בינ"ל - פשע מאורגן בינלאומי המפלג פשיעה כלכלית ביטחונית מפלג הפשיעה המאורגנת מפלג פשיעה חמורה וסחר בנשים היחידה הארצית לחקירת סוהרים (יאח"ס) כוח המשימה של היאחב"ל היחידה הארצית לחקירות כלכליות (יאל"כ) מפלג חקירות א' מפלג חקירות ב' מפלג חקירות כלכלי מפלג מודיעין כוח המשימה של יאל"כ היחידה הארצית לאיתור גניבות כלי רכב (אתג"ר) מפלג חקירות מפלג מודיעין מפלג מבצעי יחידה 33 - יחידת הגדעונים (חרב גדעון): היחידה הארצית לאיסוף מודיעין ולוחמה זעירה יחידת הסייבר הארצית הגוף המרכזי במשטרה שאחראי לאיסוף מודיעין בתחומי לוחמה בטרור ופלילים, והיא חלק מקהילת המודיעין הישראלית. הלבנת הון חטיבת הסיגינט - מודיעין אותות מחלקת המחקר מחלקת איסוף וטכנולוגיה מחלקת תיאום מבצעי משולב מדור חקירות מדור מידע פלילי מדור סיוע חקירתי מדור נפגעי עבירה מחלק חוקרי מחשב מפלג עבירות מחשב כוח משימה של החטיבה מדור סדר וביטחון (סו"ב) חטיבת המעבדה לזיהוי פלילי (מז"פ) מודיעין משטרתי משטרת הפלילים הפדרלית (אוסטריה) משטרת הפלילים הפדרלית (גרמניה) המינהל לאיתור מבצעי של משטרת הפדרציה הרוסית המינהל הראשי לחקירות פליליות המחלק הפלילי המוסקבאי אגף החקירות והמודיעין באתר משטרת ישראל
צביר תלמי

המונח "M7" מפנה לכאן. לערך העוסק בתותח מתנייע, ראו M7 פריסט. צביר תלמי (נקרא גם Messier 7 ,M7, או NGC 6475) הוא צביר פתוח בהיר במיוחד וקל לצפייה בקבוצת הכוכבים עקרב הנמצא במרחק של כ-800 שנות אור ממערכת השמש ומכיל כ-80 כוכבים. הצביר מוזכר על ידי תלמי שתיאר אותו בשנת 130 לספירה כ"ערפילית מאחורי העוקץ של העקרב". האסטרונום האיטלקי ג'ובאני בטיסטה אודיירנה ציין בשנת 1654 כי מדובר בצביר כוכבים המכיל 30 כוכבים, אך לא ברור מתי צפה בו. אדמונד היילי תיאר את הצביר כ"כוכב מעורפל" וכלל אותו בקטלוג של כוכבי הדרום בשנת 1678 וניקולא לואי דה לאקאי זיהה אותו בשנת 1752 כ"קבוצה של 15-20 כוכבים קרובים בצורת ריבוע". בשנת 1764 כלל אותו שארל מסיה בקטלוג מסיה. לצביר דרגת בהירות נראית 3.3 והוא קל לצפייה בעין כארבע מעלות צפונית-מזרחית לשאולה - העוקץ של העקרב, אך רק באמצעות משקפת ניתן להבחין בכוכבי הצביר, שהבהיר שבהם הוא מדרגת בהירות 5.6. בשל מיקומו של הצביר בכיוון מרכז שביל החלב ניתן לראות מעבר לו כוכבים רבים רחוקים וחלשים יותר השייכים לגלקסיה. קוטרו של צביר תלמי הוא כ-20 שנות אור ומרחקו ממערכת השמש הוא כ-800 שנות אור כך שגודלו הזוויתי הוא כמעט מעלה וחצי - פי שלושה מגודלו של הירח במילואו. גילו של הצביר מוערך בכ-220 מיליון שנים והוא מכיל בעיקר כוכבים צעירים מסוג ספקטרלי B, בדומה לצבירים פתוחים אחרים. הכוכב הבהיר ביותר בצביר הוא ענק צהוב מסוג ספקטרלי G, שבשל צבעו הצהוב בולט על רקע שאר הכוכבים בצביר שצבעם לבן - כחלחל. מדיה וקבצים בנושא צביר תלמי בוויקישיתוף M7 בקטלוג מסיה באתר SEDS. צביר תלמי, בבסיס הנתונים SIMBAD לגרמי שמיים אסטרונומיים
מדליית הכבוד של ה-IEEE

מדליית הכבוד של ה-IEEE (באנגלית: IEEE Medal of Honor) הוא הפרס הגבוה ביותר שניתן על ידי אגודת מהנדסי חשמל ואלקטרוניקה. הפרס מוענק מדי שנה, החל משנת 1917, לאדם, בעבור תרומה יוצאת דופן או קריירה בעלת השגים רבים בתחומי העניין של הנדסת החשמל. הפרס מורכב ממדליית זהב, עותק של המדליה מברונזה, תעודה ומענק כספי. אתר האינטרנט הרשמי של מדליית הכבוד של ה-IEEE
אברהם רונן (ארכאולוג)

אברהם רונן (1935 – 15 בדצמבר 2018) היה ארכאולוג ישראלי, פרופסור אמריטוס בחוג לארכאולוגיה באוניברסיטת חיפה. מומחה לארכאולוגיה פרה-היסטורית. רונן נולד בירושלים בשנת 1935. הוא למד ארכאולוגיה באוניברסיטה העברית בירושלים ובצרפת. עם חזרתו לארץ החל ללמד באוניברסיטת חיפה. בשנת 1975 הקים את המכון לארכאולוגיה ע"ש זינמן באוניברסיטת חיפה. הוא ניהל הסקר הארכאולוגי של אזור הכרמל יחד עם יעקב עולמי בשנים 1964–1968. בין השנים 1965–1970 חפר במערת ספונים. במערה התגלו ממצאים מתקופות פרהיסטוריות שונות, בין היתר המוסטרית, הכבארית, הנאטופית, הנאוליתית והכלקוליתית. בנוסף נמצאו גם ממצאים המעידים על שימוש שנעשה במערה גם בתקופות היסטוריות מאוחרות יותר. פריהיסטוריה מהי?, הוצאת כתר, 1979 מדריך למבקר במערות הכרמל, המועצה האזורית חוף הכרמל, 1976 מפת חיפה מערב (22), סקר ארכאולוגי של ישראל, רשות העתיקות, 2003 דף אישי, באתר אוניברסיטת חיפה האש עשתה אותנו לבני אנוש, באתר חופש הרצאת פרופסור אברהם רונן במועדון רוטרי, חיפה אחי, הארכאולוגים הנאורים, הארץ, 20 בדצמבר 2009 אברהם רונן (1935-2018), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'רלד קרומר

ג'רלד קרומר (באנגלית: Gerald Cromer; ‏23 בדצמבר 1944 - 30 במרץ 2008) היה סוציולוג וקרימינולוג ישראלי, פרופסור במחלקה לקרימינולוגיה באוניברסיטת בר-אילן. קרומר נולד בלונדון. למד בבית הספר "חשמונאים" בלונדון (אנ'), ולאחר מכן למד שנה בישיבת "בית יוסף" בגייטסהד. קרומר למד סוציולוגיה וסיים תואר ראשון בהצטיינות בשנת 1967 בבית הספר לכלכלה של לונדון. בשנת 1970 מונה לנהל את מועדון הסטודנט היהודי בבני ברית, אך בשנת 1971 עזב את התפקיד כדי לסיים את הלימודים. קרומר כתב את עבודת הדוקטורט באוניברסיטת נוטינגהאם, בהנחיית פרופסור ג'וליוס גולד (אנ'). בשנת 1972 עלה לישראל. עד למותו היה חבר סגל במחלקה לקרימינולוגיה באוניברסיטת בר-אילן, שם מונה לפרופסור חבר בשנת 1995. מחקריו בקרימינולוגיה היו מתוך גישה סוציולוגית, בניגוד לגישה הפסיכולוגית שרווחה באוניברסיטת בר-אילן. הוא עסק בנושאים הקשורים ליהדות ולהוויה הישראלית: עמלק, כהניזם, אלימות בספורט, החרדים, הפנתרים השחורים, יום האדמה, ועוד. קרומר האמין ופעל למען זכויות האדם, שלום, פלורליזם וסובלנות דתית. הוא היה ממייסדי תנועת השמאל הדתית נתיבות שלום, וכן היה חבר בוועד המנהל של הקרן החדשה לישראל. בקיץ 2006, עם תחילת ההתנתקות, הוביל אירוע ציבורי למען אחדות בעם בשם "על אלה אני בוכייה", שהתקיים בתשעה באב בגן פעמון הדרור בירושלים. באמצע שנות השבעים היה ממקימי בית הכנסת "ידידיה" בירושלים ובית הספר הממלכתי דתי "אפרתה". קרומר היה נשוי לחנה לבית רוטשטיין, אמנית, ואב לבת ושלושה בנים. נפטר ב-30 במרץ 2008 ממחלת הסרטן, בגיל 63. לאחר מותו הוקמה על ידי בני משפחתו קרן לזכרו, בשם "קרן דרכי שלום ע"ש ג'רלד קרומר ז"ל". הקרן תומכת בנושאים שהיו קרובים לליבו. "The Writing Was On the Wall": Constructing Political Deviance in Israel. Bar Ilan University Press: Ramat Gan, 1998, 168pp. Narratives of Violence Ashgate: Aldershot 2001 116pp.The first chapter, Terrorist Tales, will be reprinted in David Rapoport (ed) Terrorism: Critical Concepts in Political Science Routledge: London. A War of Words: Political Violence and Public Debate in Israel Frank Cass: London (in press). Manuscript 190pp. פרופ' ג'רלד קרומר ז"ל, (1944-2008), באתר הקרן החדשה לישראל דברים לזכרו של פרופ' ג'רלד קרומר ז"ל, פרופ' ישראל נחשון, באתר אוניברסיטת בר-אילן ביוגרפיה, באתר The Jewish Chronicle Gerald Cromer, religious peace camp leader and professor, 63, הארץ ג'רלד קרומר (1944-2008), דף שער בספרייה הלאומית קהילת ידידיה, באתר קהילת ידידיה בית ספר ממלכתי-דתי אפרתה, באתר בית ספר ממלכתי-דתי אפרתה קרן ג'רלד קרומר, באתר קרן ג'רלד קרומר
אסכולת לבוב במתמטיקה

אסכולת לבוב במתמטיקה (בפולנית: lwowska szkoła matematyczna) היא קבוצה של מתמטיקאים שפעלו בין שתי מלחמות העולם בלבוב, שהייתה באותה עת חלק מפולין. חברי הקבוצה נפגשו לעיתים קרובות ב"הקפה הסקוטי", דנו בנושאים מתמטיים, ובפרט באנליזה פונקציונלית. הבעיות שבהן דנו נכתבו במחברת שהוחזקה דרך קבע בבית הקפה, והפכה למסמך מדעי רב ערך. את ממצאיהם פרסמו בכתב העת Studia Mathematica שנוסד בשנת 1929 על ידי ראשי הקבוצה, בנך ושטיינהאוס, והפך לכתב עת מרכזי לאנליזה פונקציונלית. אחדים מחברי הקבוצה, ובראשם סטניסלב אולם, היגרו אל מחוץ לפולין. רבים מחברי הקבוצה נספו במלחמת העולם השנייה, בפרט בטבח הפרופסורים בלבוב ובגטו לבוב. לאחר המלחמה נעשה ניסיון לחדש את פעילות הקבוצה בוורוצלב, בהשתתפות שטיינהאוס ואחדים מחברי הקבוצה המקורית. חברים בולטים של אסכולת לבוב במתמטיקה הם: סטפן בנך (1892–1945) הוגו שטיינהאוס (1972-1887) סטניסלב אולם (1984-1909) פליקס ברנסקי (2006-1915) ולדיסלב אורליץ (1990-1903) סטניסלב סאקס (1942-1897) סטניסלב מזור (1981-1905) יוליוס שאודר (1943-1899) מארק כץ (1984-1914) אנטוני לומניצקי (1941-1881) סטפן קצמרץ (1940-1895) הרמן אורבך (1942-1901) ולודזימיירז סטוז'ק (1941-1883) סטניסלב רוזייביץ' (1941-1889) The Scottish Book, באתר MacTutor
לבבות

לבבות הוא משחק קלפים מסוג משחקי ה"לקיחה" או "הצבע השליט" (Trump card). המשחק מיועד עבור ארבעה שחקנים ומטרתו היא לקבל כמה שפחות נקודות. המשחק מסתיים כאשר ראשון השחקנים עובר את סף 100 הנקודות. המנצח הוא בעל הנקודות הנמוך ביותר באותו שלב. בגרסאות שונות, המשחק גם קרוי מלכה שחורה. משתמשים בחבילה מלאה של 52 קלפים, לא כולל ג'וקרים או קלפי פרסומת למיניהם. יש לחלק ל-4 שחקנים כאשר כל שחקן מקבל בתחילת המשחק 13 קלפים. משמעות הדבר היא כי כל החבילה מחולקת, בלי שתישאר "קופה". את הקלפים מומלץ לסדר לפי סימן (משמאל לימין: ♣, ♦, ♠, ♥ ולפי סדר עולה (משמאל לימין: מקלף מספר שתיים ועד אס). כל קלף לב שווה נקודה והקלף מלכה עלה שווה 13 נקודות. סך כל הנקודות המחולקות בסיבוב אחד הוא 26. לאחר חלוקת הקלפים, כל שחקן מעביר שלושה קלפים (הקלפים אותם הוא יעדיף שלא להחזיק, בהתחשב ביתר הקלפים שבידיו. על פי רוב, מומלץ להעביר את שלושת הקלפים בעלי הערך הגבוה ביותר, או לנסות ליצור חוסר (Void) באחת מסדרות המיינור, קלאב♣ ודיאמונד♦). בסיבוב הראשון - לשחקן שמשמאלו, בסיבוב השני - לשחקן שמימינו, בסיבוב השלישי - לשחקן היושב מולו, ובסיבוב הרביעי לא מעבירים כלל. בסיבוב החמישי שוב לשחקן שמשמאלו וחוזר חלילה את המהלך הראשון יתחיל תמיד השחקן שיש לו את הקלף 2♣, ואז כל שחקן שם קלף תלתן בעל ערך כלשהו (שחקן שאין בידיו תלתן, רשאי להניח כל קלף אחר, פרט ללבבות ו-Q♠). השחקן ששם את הקלף מהסוג ששם הראשון, בערך הגבוה ביותר, לוקח את ארבעת הקלפים (בסיבוב הראשון, יהיה זה השחקן שהניח את התלתן הגבוה ביותר), ושם אותם הפוכים לידו, ואז הוא מתחיל את המהלך הבא עם כל קלף שירצה מלבד הלבבות. את קלף לב הראשון, ניתן להניח רק במידה ולשחקן אין אף קלף, בכל ערך שהוא, מהסוג שהניח הראשון. במקרה כזה, הוא רשאי (אך אינו חייב) להניח קלף לב. מרגע זה ואילך, רשאי כל שחקן הפותח סיבוב, לפתוח בלב. לאחר 13 סיבובים, כל משתתף סופר את הנקודות שהוא אסף על פי הקלפים המונחים לידו, ואז נרשם לכל אחד את כמות נקודות אשר הוא קיבל. בצורה כזאת משחקים עד ששחקן אחד צובר 100 נקודות, ואז הוא מפסיד והמשחק נגמר. אסור לפתוח בקלף לב כלשהו כל עוד אף אחד מהמשתתפים לא שבר את הלב (שיחק לב כאשר לא נותרו לו קלפים בסדרה ששחקן אחר פתח בה במהלכים קודמים). אם ביד שחקן נותרו רק לבבות והוא נדרש לפתוח, הסיבוב מסתיים אוטומטית, ורישום הנקודות מתבצע כמו במצב של "ירייה בירח" כמתואר בסעיף הבא. שחקן שאסף את כל הקלפים ששווים נקודות (כל הלבבות ובנוסף את המלכה עלה) לא מקבל אף נקודה, וכל שאר השחקנים מקבלים 26 נקודות. נוצר מצב של ״יריה בירח״(Shoot The Moon). לנסות להגיע לכך זו אסטרטגיה מסוכנת, אבל אם משחקים היטב, היא עשויה להתברר כמשתלמת ביותר. בתור הראשון אין לשחק מלכה עלה או כל קלף מסדרת הלב. יש גרסה למשחק בהן נהוג כי לקיחת הקלפים Q,J♦ מעניקה 10- נקודות לשחקן הלוקח. עוד גרסה היא שלקיחת הקלף Q♣ מאפסת את ערכה של Q♠ באותו סיבוב אם שחקן אחד לקח את שני הקלפים גם יחד. לבבות, באתר אנציקלופדיה בריטניקה (באנגלית)